
Qo’qon Xonligida Ba’zi Solig Turlari 
(Buxoro Va Xiva Xonligidagi Soliq Turlariga Qiyosiy Taxlil) 


Islomov Jamoliddin Muzaffar o’g’li, Mirzaodilova Nigora Avazjon, Qayumova Feruza Inomjonovna 
Farg 'ona davlat universiteti Tarix fakulteti O 'zbekiston tarixi fakulteti o'qituvchisi, Tarix yo 'nalishi I- 
bosqich talabalari qizi 


Annotatsiya: Ushbu maqola orqali Qo'qon xonligidagi soliqlarning turlari ularning miqdori va 
soliqlar yukining dehqonlar gardaniga juda og'ir tushishi, soliq yig'ishdagi suiistemolliklar, Xudayorxon 
davridagi yangi soliqlarni joriy etilishi, Qo'qon xonligining soliq tizimi va boshqa O'rta Osiyo 
xonliklaridan farq qilishligini bilib olasiz. 


Kalit so'zlar: soliq, majburiyat, zakot, xiroj, ushr, xossachi, beklik, tanobona, tagi joy, tarozi 
puli, tamaki puli, Xudoyorxon. 


O'rta Osiyoda qadimdan paydo bo'lib, davlatchilikning yuqori pog’onasiga ko’tarilgan 
barcha davlatlar yosh O’zbekiston davlat qurilishining asosini tashkil qiladi. Boy tariximizni 
o’rganishdan asosiy maqsad, ularning davlatchilik siyosatini o’rganib, sinalgan tajribalarni 
yangi zamonga moslab tadbiq etishdir. Davlat qurilishining poydevorini moliya sohasidagi 
islohatlar tashkil etadi. Moliya sohasida davlatning daromadini ko’ paytiruvchi soha bu - soliq 
sohasidir. Tarixdan ham malumki, soliqlar davlatlarning asosiy daromad manbai bo’lgan. 
Soliq sohasida islohatlar hukumdorlar[4:5-6-b] va aholi o'rtasidagi munosabatlarni yaqqol 
ko’rsatib beradi. Davlatchilik siyosatida soliq sohasi shunday o'ringa egaki, agar bu soha 
shartli tartiblar asosida shakllantirilsa, adolat mezonlariga, qonun-qoidalariga amal qilinib 
olib borilsa, albatta bu davlatning ravnaqi, kelgusi taraqiyoti ta'minlangan bo’ladi. 
Davlatchiligimizda muhim o’rin tutgan soliq siyosatining rivojlantirish uchun ham bu 
sohadagi izlanishlarni davom ettirish kerak. Chunki bu soha hozirgi kunda jamiyat hayotida 
muhim o’rin egallaganligi bois, biz so’z yuritmoqchi bo'lgan mavzu o'z dolzarbligiga ega. 


Xonliklardagi soliq tizimimni o’rganishda barcha sohalar qatori, bu yo'nalishning tarixiy 
ildizlarni chuqquroq bilish uchun ham tarixiy manbalarning o'rni beqiyos. Ushbu 
yo nalishdagi manbalarni to’rtta guruhga ajratishimiz mumkin. Qo’qon xonligi soliq tizimiga 
oid manbalar to’liq emas ya'ni aynan shu mavzuga bag'ishlab mahlliy muarrixlar ham, 
xonlikka tashrif buyurgan xorijiy sayohlar alohida manba yaratishmagan. Bu haqida 
Z.N.Xatomovaning “Qo’qon xonligida soliq tizimi” nomli disertatsiyasida ham fikrlar 
yuritiladi.[4:9-12-b] 


Qo'qon xonligi soliq turlari haqida so’z yuritar ekanmiz O'rta Osiyodagi boshqa xonliklardan 
farq qilmagan, Xudoyorxon davriga kelganda esa xonlikda boshqa xonliklarda (Buxoro 
amirligi, Xiva xonligi) mavjud bo'lmagan yangi soliq turlarini joriy qiladi. Dastlab biz O’rta 
Osiyoda mavjud bo’lgan Qo’qon va Buxoro xonliklaridagi ayrim soliq turlarining o’xshash 
va farqli jihatlariga to’xatlmoqchimiz Xonlikda asosiy davlat xazinasini boyitadigan manba 
bu aholidan yig'iladigan soliqlar edi. A.L.Kunining ma’lumotlariga qaraganda Xonlikda 
rasmiy soliqlar quydagilardan iborat bo'lgan: natural xiroj yoki 1/10 soliq, zakot - tovardan 
olinadigan savdo solig'i va hayvonlar hisobidan olinadigan soliq, bozorda savdogarlardan 
olinadigan soliq turi, tarozi solig'i, daryodan o'tkazib qo’ygani uchun soliq, tuz boji va yana 

maxsus soliqlar ham bo'lgan.[3:125-126-b] X.N.Bobobekov xonlikdagi soliqlarni ikki turga: 
xossachi va beklikka bo'lgan. Xossachi- daromad xon xazinasiga to'g'ridan to'g'ri tushgan. 
Beklik - yig'ilgan soliq beklik xazinasiga tushgan va beklik uning ma'lum bir qismini xon 
xazinasiga yuborilgan[3:126-b]. Xazinaga barcha soliqlar kelib tushgan. XIX-asrning 
birinchi yarmida Qo’qon xonligining daromadi natura va puldan iborat edi. (Buxoro 
xonligida ham huddi shunday tartib joriy etilgan bo’lib Buxoro xonligida mahsulot 
ko’rinishidagi soliq xirmon ko’tarish payitiga to’g’ri kelgan).Ularning bir qismi viloyat 
xokimlari qo'lida saqlangan bo'lib ular bu mablag'lar xisobiga qo’shin taminotini 0’z 
bo’yinlariga olishgan edi, qolgan qismi xon xazinasiga tushgan. Xudoyorxonning (1805- 
1875-yy.) so'ngi hukmronlik yillarida xon xazinasiga har yili 1,5 mln rublga teng soliq 
tushardi [7: 5-8-b]. Sholi, bug'doy, jo'xori va boshqa donli ekinlardan g'allaning 1/5 soliq 
sifatida olingan. Mevazor bog'lardan [1: 37-b], uzumzor , sabzavot, paxta va boshqa 
o'simliklar ekiladigan yerlardan esa uning satxi maydoniga nisbatan soliq to'lanardi. Bunday 
yerlardan olinadigan soliq turi " tanobona " deb ataladi, shu bilan birga tanobona solig'i 
ekilgan narsalarni e'tiborga olgan xolda uning miqdori bilan belgilangan. Masalan: 
X.N.Bobobekov fikriga ko’ra terak va qayrog'och ekilgan bir tanob yerdan 50 tiyin, qovun, 
tarvuz ,bodring, beda, tut, piyoz va bahorgi sabzi ekilgan bir tanob yerdan bir so'm, 
uzumzorlar va mevali daraxtlar ekilgan bir tanob yerdan ikki so'mdan soliq olingan [8: 55- 
78- b]. Shu o'rinda shuni takidlab o’tish joizki Buxoro xonligida ham Tanobona solig’i 
mavjud bo'lib u xonlikdagi boshqa soliqlar zakot va qo’sh puli ( Buxoro xonligida xirojning 
bir turi polizlarga bozorning yaqinligiga qarab olingan) qatorida faqat naqt pul kp’rinishida 
olingan. Hosilni o'lchashda va soliq miqdorini belgilashda yig'ib olishda suistemollik qilish 
hollari tez-tez bo'lib turadi. Bu esa aholi uchun og'ir musibat edi [3: 127-b]. 


" 


Xonlikda nafaqat qishloq axolisi balki shahar axolisi ham qishloq dehqonlaridan kam 
bo’lmagan holda soliq to’lagan. Faqat shahar va qishloqlardan yig'iladigan soliqlar turi farqli 
bo’lgan. Shaharlardan olinadigan soliqlar undagi hovli uylar soniga, do'konlar va ayrim 
hunarmandlarning maxsulot turlariga nisbatan belgilab yig'ilgan. Xonlikda hayvon podasi 
egasidan ularni sotib olib ketayotganda zakot olingan. Ularning narxidan 1/40 qismini zakot 
uchun to'lashlari lozim edi.Buxoro xonligida esa hayvon podasidan olinadigan zakot miqdori 
turli yillarda turlicha bo’lgan.Masalan:1904-yilga kelib Buxoro xonligida 5ta yuk tashuvchi 
tuya hisobidan Ita qo'y, 40 bosh qo’y va echki podasidan Ita qo'y yoki echki. Qo’y va 
echkilarning soni 100 tagachga bo’sa zakot miqdori o'zagarmagan.101 boshdan 201 
boshgacha bo’lsa 2 bosh,undan ham ko’ bo’lsa har 100 boshdan bir boshdan qo’y yoki echki 
qo’shilib borgan. Oltin va kumushdan ham 40 tilladan 1 tilla soliq sifatida olingan. 
Shaharlarga biriktirilgan qirg'iz va qozoqlarning podasidan ham zakot olingan. Buning uchun 
ularning ovullariga zakotchi yuborilgan, podalardagi hayvonlar sanalib har 40 bosh 
hayvondan bittasi zakot uchun olingan. Agarda podasidagi hayvon 40 boshga yetmasa va 
aholining o'zidagi oltin va kumush 20 tilladan oshmasa zakot olinmas edi. 


O'rta Osiyo xonliklarida, xususan, Qo'qon va Buxoro xonliklarida ham har bir savdogar o'z 
harvorlarini shahardan tashqariga chiqarishdan avval nechta tuya, qancha tovar va qayerga 
yuborilayotganligini zakotchiga habar qiladi. Zakotchi kelib tovarlarni yuzaki tuyalarni 
yechmasdan umumiy bahoni belgilab undan 2,5 % xisobida zakot miqdorini belgilar edi. 
Buxoro xonligida bundan farqli o`laroq bozorga kirish va chiqishda zakot to'Inagan. Bundan 
tashqari Qo’qon xonligida zakotchi patta yozib berish uchun o'zining foydasiga xar bir pud 
xisobidan bir yil uchun 1 tanga olar edi. Savdogar bu pattani olgandan so'ng bir yil davomida 
xonlik hududida ko'rsatilgan mablag'i miqdorida boshqa zakot to'lmasdan savdo qilishlari 
mumkin edi. 


”Qo’qon tarixi” asrida keltirilishicha Qo'qon hokimiyati zakot tushumlarini hisobga olmas 
edi, barcha yig'ilgan mablag' zakotchida to'plangan. U esa o'z ixtiyori va insofiga qarab xon 
va bekka ma'lum qismini yuborib turgan. Zakotchi zimmasida aososan xarbiy qo'shin 

taminoti turar edi. Xonlikda xar bir shahar alohida-alohida zakot to'lagan. Masalan : 
Toshkentda har yili 60-80 ming tilla zakot yig'ilgan [3: 130-b]. 


1875-yil 2-oktyabrda maxsus topshiriqlar bilan O'rta Osiyoga kelgan katta mansabdor A.L. 
Kun K. A. Kaufmanga yo'llagan malumotnomasida bunday deb yozadi: “Musulmon 
davlatlarining shariatida xiroj solig'i terilgan maxsulotning 1/5 qismini, tanob uchun 5-10 
tanga, savdo tovarlaridan zakot, 1/40 hajmida hayvonlardan ham zakot olingan”. [3:128-b] 
Qo'qon xonligida dehqonchilik sohasidan olingan va davlat xazinasiga katta daromad 
keltirgan yirik soliqlardan biri xiroj bo'lgan. Buxoro xonligida ham huddi shunday xon 
xazinasini asosoiy boyituvchi saoliq turi xiroj bo’lgan. Z. Choriyev o'zining asarlaridagi 
ma’lumotlarida xiroj O'rta Osiyoda VII-asrda joriy etilgan bo'lib, u xosil miqdoridan emas, 
yer maydoniga qarab olingan deb ta'kidlaydi [5: 114-b]. Lekin Qo'qon tarixi bo'yicha yirik 
mutaxassislarning fikrlari bundan mustasno. Ya’ni ular xiroj solig'ini xosil miqdoridan 
belgilab olinganligini qayd etishadi. A. Juvanmardiyev xirojni muvozafa va muqosama 
turlariga bo'linishi, xiroji muvozafa ekinning turi va olinadigan xosilga qarab, xiroji 
muqosama olingan xosilning miqdori va yerga qarab belgilanishini aytadi [6: 16-b]. Bizning 
fikrimizcha ham xiroj soligi xosilning miqdoriga qarab olingan,chunki malumotlarning ko’p 
qismi aynan shu xulosaga kelishimizga yordam berdi. 


Manbalarda go'za puli [9: 538-6] atamasi ham mavjud bo'lib, A. Troitskayaning 
ma'lumotlariga ko'ra Xudoyorxonning so'ngi boshqaruvida paxtadan naqd pul ko'rinishida 
olingan soliq turi edi. 


O'rta Osiyo xonliklarida yuqorida ko'rsatib o'tilgan to'g'ri soliqlardan tashqari xon 
daromadiga yana bir qancha soliqlar ham qo'shilgan bular haqida keyingi maqolalarimizda 
to’xtalib o’tamiz.[3:132-b ] 


Xonlikda soliq yig'uvchi amaldorlar Buxoro va Xiva xonlilari amaldorlariga o'xshash bo'lgan. 
Masalan, hokim, amin, oqsoqollar. Xonlikda soliq to'lashdan ozod bo'lgan ma'lum toifalar 
ham mavjud bo'lib ularga tabiyki xon va uning oila a'zolari,yaqinlari, xonlikning siyosiy 
hayotda yuqori mavqega ega bo'lgan diniy ulamolar, davlat xizmatidagi amaldor shaxslar 
kirgan. 


Umumiy olib hisoblaganda Xonlikning bir yillik daromadi 29 166 900 rublga teng boʻlgan. 
Ushbu mablag'larning hammasi xonning shaxsiy mulki xisoblangan va xon tomonidan sarf 
etilgan. Xazinasining asosiy qismi xon va uning oila azolari shaxsiy ehtiyojlari, kiyim- 
kechaklari, oziq -ovqatlari, viloyatlarga safarga chiqish, to'y va marosimlari uchun sarf 
etilgan bo'lsa, yana davlat boshqaruvidagi mansabdor shaxslarning maoshlari [2: 264-6] 
uchun, ularning to'y va marosimlari uchun alohida mablag'lar ajratilgan. Davlat mudofasi 
uchun, qo'shinlar ta'minoti uchun, horijiy davlatlar bilan aloqlarni mustahkamlash uchun, 
sug'orish inshoatlari, bozorlar, karvonsaroylar, hunarmandlar ustaxonlarini ta’mirlash uchun, 
madaniy ma'rifiy ishlar (maktab,madrsa, majid qurish va ularni tamirlash) uchun ham 
xazinadan ko'plab mablag'lar ajratilgan. 


Xulosa o'rnida shuni aytishimiz mumkinki, Qo'qon xonligida, soliqlar turi va ularning 
miqdorining ko'pligi xonlik aholisiga juda katta yuk bo'lganligi, bu ham yetmaganidek soliq 
yig'ishda amaldorlar o'rtasida suistemoliklarga yo'l qo'yilganligi ham aholi uchun talofatga 
teng masala edi. Xonlikning soliq tizimni o'rgana turib Xonlikning iqtisodiy hayotiga doir 
alohida manba yaratilmaganligi bizni afuslantirdi. Yuqoridagi ma’lumotlar esa xonlikning 
siyosiy-madaniy hayotiga bag'ishlangan asarlar ichidan shu mavzuga mos bo'lgan holatlari 
o'rganildi. Yuqorida keltirilganidek, manbalarda xonlikdagi soliqlarning soni turlicha 
keltirilgan. Bu ma'lumotlarning ko'plari Rossiya bosqinidan keyin o'rtganilganligiga 
qaragada, ruslar aholining shevasida boshqacha aytiladigan va rasmiy hujjatlarda aytilgan 
soliqlarni boshqa-boshqa soliqlar deb o'ylagan bo'lishi mumkin. 


Izlanishlarimiz davomida ushbu mavzuni yanada kengroq va to'laroq o'rganish kerak degan 

xulosaga keldik. Chunki shunday mavzularning keng tartibda chuqur o'rganilishi hozirgi 
yangi davlatchilik soliq siyosatiga ham o'z ta'sirini ko'rsatadi. Xususan, 2019 -yil 26- 
sentyabrdagi PF-5837-son "O'zbekiston Respublikasining soliq siyosatini yanada 
takomilashtirishi chora tadbirlari to'g'rishida"gi farmonga tarixchilar tomonidan munosib 
javob bo'lardi. 


Foydalanilgan adabiyotlar: 


1. A. Juvonmardiyev. XVI-XIX asrlarda Farg'onada yer-suvga doir masalalar. —T.: Fan, 
1965. — B 182. 


2. N. Rustamova. XVIII-XIX asrlarda Qo'qon xonligida ijtimoiy iqtisodiy hayot. — J.: 2011. 
-B 65. 


X. N. Bobobekov. Qo'qon tarixi. T.: Fan, 1996. — B. 239. 
Z. N. Xatamova . Qo'qon xonligida soliq tizmi. F.: 2022. — B 53. 
Z. Choriyev. Tarix atamalarining qisaqacha izohli lug'ati. — T.: Sharq, 1999. — 114-b. 


N a p 


Sh. Vohidov. Qo'qon xonligi tarixi ( xonlik tarixi- manbalarda ) T.: Yangi asr avlodi, 
2014.-B 1491. 


7. A. JI. Kya. Ovepxn Koxanycxoro xoHcTBa. CIIB., 1876. 69-72-b. 


8. H. H IlatycoB O nonaTax H MOBMHOCTAX CYMECTBOBAINHX B OBIBINEM H KOKAHJICKOM 
XOHCTBE B IIOCIIE]IHHE roga HrpaBjeHus XymaapxaHa. CT. TypkecTaHCke BeJ]]OMOCTH, 


1876. - 87- 93- b. 
9. Karanor apxuBa KOKaHJCKHX xaHoB XIX seka oKosIo 5000 joryMeHToB. — M. Hayka, 
1968. - 582 — c. 


Copyright (c) 2022 Author (s). This is an open-access article 
distributed under the terms of Creative Commons Attribution Volume 9, August 2022 
License (CC BY). To view a copy of this license, visit 
https: //creativecommons.org/licenses/by/4.0/ 


